Source: https://www.riigiteataja.ee/akt/122072016007
Timestamp: 2019-02-17 04:34:44+00:00
Document Index: 2862850

Matched Legal Cases: ['§ 10', '§ 11', '§ 14', '§ 16', '§ 17', '§ 18', '§ 19', '§ 21', '§ 22', '§ 23', '§ 3', '§ 4', '§ 10', '§ 84', '§ 5', '§ 10', '§ 4', '§ 15', '§ 4', '§ 5', '§ 5', '§ 11', '§ 77', '§ 14', '§ 79', '§ 79', '§ 79', '§ 79', '§ 79', '§ 16', '§ 5', '§ 5', '§ 10', '§ 76', '§ 17', '§ 18', '§ 80', '§ 19', '§ 14', '§ 15', '§ 5', '§ 5', '§ 3', '§ 4', '§ 22']

Põllumajandustoodete töötlemise ja turustamise investeeringutoetus suurprojektide elluviimiseks – Riigi Teataja
Põllumajandustoodete töötlemise ja turustamise investeeringutoetus suurprojektide elluviimiseks
Põllumajandustoodete töötlemise ja turustamise investeeringutoetus suurprojektide elluviimiseks - sisukord
§ 10 Nõuded taotluse osaks olevatele avaldusele ja teistele dokumentidele
§ 11 Nõuded taotluse osaks olevale finantsprognooside tabelile
§ 14 Taotleja nõuetele vastavuse kontroll
§ 16 Toetatava tegevuse kohta lisadokumentide esitamine
§ 17 Nõuded investeeringuobjekti hinnapakkumuse kohta
§ 18 Toetatava tegevuse kohta esitatud lisadokumentide kontrollimine
§ 19 Uue taotleja kaasamine menetlusse
§ 21 Investeeringu tegemist tõendavate dokumentide esitamine
§ 22 Toetuse maksmine ja toetuse maksmisest keeldumine
§ 23 Dokumentide säilitamine
RT I, 22.07.2016, 7
Vastu võetud 20.07.2016 nr 45
Määrusega kehtestatakse „Eesti maaelu arengukava 2014–2020” (edaspidi arengukava) meetme 4 „Investeeringud materiaalsesse varasse” tegevuse liigi „Investeeringud põllumajandustoodete töötlemiseks ja turustamiseks” raames antava põllumajandustoodete töötlemise ja turustamise investeeringutoetuse suurprojektide elluviimiseks (edaspidi toetus) andmise ja kasutamise tingimused ning kord.
(1) Toetust võib taotleda äriühing, kes vastab komisjoni määruse (EL) nr 651/2014 I lisa artikli 2 tähenduses väike- ja keskmise suurusega ettevõtja nõuetele või kes on suurettevõtja, kelle müügitulu taotluse esitamise aastale vahetult eelnenud majandusaastal oli alla 200 miljoni euro (edaspidi koos taotleja).
(2) Taotleja on äriühing, mille osa- või aktsiakapitalist rohkem kui poolt omavad või mille aktsiate või osadega esindatud või liikmete häältest rohkem kui poolt valitsevad vähemalt kaks sõltumatut isikut (edaspidi koos põhiosalejad), kes on:
1) Euroopa Liidu ühise põllumajanduspoliitika rakendamise seaduse alusel ja korras tunnustatud ning tulundusühistuseaduse alusel tegutsev põllumajandussektori tootjarühm või
2) Euroopa Liidu ühise põllumajanduspoliitika rakendamise seaduse alusel ja korras tunnustatud ning tulundusühistuseaduse alusel tegutseva tootjarühma valitseva mõju all olev toidutööstuse ettevõtja, kelle põhitegevusala on taotluse esitamise ajal äriregistri andmetel justiitsministri 28. detsembri 2005. a määruse nr 59 „Kohtule dokumentide esitamise kord” lisa 16 „Eesti majanduse tegevusalade klassifikaatori (EMTAK)” jao C alajao 10 kohaselt toiduainete tootmine, välja arvatud jao C alajao 102 kohaselt kala, vähilaadsete ja limuste töötlemine ja säilitamine.
(3) Lõikes 2 nimetatud põhiosalejad on sõltumatud, kui nad ei ole üksteise aktsionärid, liikmed või osanikud ega kuulu üksteise juhatusse või nõukokku.
(4) Taotleja ja komisjoni määruse (EL) nr 651/2014 I lisa artiklis 3 nimetatud partner- ja sidusettevõtja töötajaid on kokku kuni 750.
(1) Taotleja ja põhiosalejad ei tohi olla raskustes olevad ettevõtjad komisjoni määruse (EL) nr 651/2014 artikli 2 punkti 18 tähenduses.
(2) Taotlejal ja põhiosalejatel ei ole riikliku maksu võlga või riikliku maksu võla tasumine on ajatatud. Maksuvõla tasumise ajatamise korral on maksuvõlg, mille tasumise tähtaeg on möödunud, tasutud ettenähtud summas.
(3) Taotleja ja põhiosalejate kohta ei ole karistusregistrisse kantud karistusandmeid loomakaitseseaduse §-s 661, 662 või 666, väetiseseaduse §-s 37, jäätmeseaduse §-s 120, 1201, 125, 126, 1261 või 1266, toiduseaduse §-s 531, 532, 533, 535 või 536, söödaseaduse §-s 33, 34 või 35 ega karistusseadustiku §-s 522, 551, 209, 210, 211, 212, 213, 294, 296, 298, 2981, 3001, 364, 365 või 372 sätestatud süütegude toimepanemise eest.
(4) Taotleja ei ole saanud ega taotle samal ajal sama kulu kohta toetust riigieelarvelistest või muudest Euroopa Liidu või välisvahenditest või muud tagastamatut riigiabi.
(5) Taotleja ja põhiosalejad on varem riigieelarvelistest või muudest Euroopa Liidu või välisvahenditest saadud ja tagasimaksmisele kuulunud summa tagasi maksnud või toetuse tagasimaksmise ajatamise korral tagasimaksed tasunud ettenähtud summas, sealhulgas komisjoni määruse (EL) nr 651/2014 artikli 1 lõike 4 punktis a sätestatud juhul.
(6) Taotleja ja põhiosalejate suhtes ei ole algatatud likvideerimismenetlust ega nimetatud pankrotiseaduse kohaselt ajutist pankrotihaldurit või välja kuulutatud pankrotti.
(7) Taotlejal või vähemalt ühel ettevõtjal, kes on taotleja osanik, aktsionär või liige, on põhitegevusala kolmel järjestikusel taotluse esitamise aastale eelnenud majandusaastal olnud äriregistri andmetel EMTAK-i jao C alajao 10 kohaselt toiduainete tootmine, välja arvatud EMTAK-i jao C alajao 102 kohaselt kala, vähilaadsete ja limuste töötlemine ja säilitamine, ning ta on sama ajaperioodi jooksul tegelenud komisjoni rakendusmääruse (EL) 2015/1754, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa (ELT L 285, 30.10.2015, lk 1–926), alusel põllumajandussaaduste ja -toodete kaubagruppi kuuluvate toodete väljaveoga Eestist teise liikmesriiki või eksportimisega Euroopa Liidu välisesse riiki.
(8) Taotleja või tema osanik, aktsionär või liige või nende osanik, aktsionär või liige või iga järgmise osaniku, aktsionäri või liikme osanik, aktsionär või liige, kes tegeleb lehmatoorpiima esmatootmisega (edaspidi koos piimatootja), on taotluse esitamise kuule eelnenud 12 kuu jooksul kas koos või eraldi kokku turustanud vähemalt 25 protsenti Statistikaameti andmete kohasest keskmisest Eestis toodetud lehmatoorpiima kokkuostust.
(9) Kui taotleja majandusaasta lõppeb vähem kui 80 tööpäeva enne taotluse esitamise tähtpäeva, siis loetakse, et taotleja vastab § 3 lõigetes 1 ja 4, § 4 lõikes 7 ning § 10 lõikes 9 sätestatud nõuetele, kui nimetatud nõuded on täidetud taotluse esitamise aastale vahetult eelnenud teise majandusaasta kinnitatud majandusaasta aruande kohaselt.
1) lehmatoorpiimast Euroopa Liidu toimimise lepingu I lisaga hõlmatud või hõlmamata toodete töötlemiseks või töötlemiseks ja turustamiseks vajaliku seadme ostmine;
2) lehmatoorpiimast Euroopa Liidu toimimise lepingu I lisaga hõlmatud või hõlmamata toodete töötlemiseks või töötlemiseks ja turustamiseks vajaliku ehitise ehitamine ehitusseadustikus sätestatud tingimustel ja korras.
(2) Lõikes 1 nimetatud tegevuste elluviimist toetatakse ainult siis, kui investeeringu tulemusel rajatakse uus ettevõte, kus toimub toidu töötlemine ja mille aastane lehmatoorpiima töötlemisvõimsus moodustab vähemalt 25 protsenti taotluse esitamise aastale eelnenud kolme kalendriaasta keskmisest Eestis toodetud lehmatoorpiima kokkuostust Statistikaameti andmete alusel (edaspidi töötlemisüksus).
(3) Taotleja omandis olevas töötlemisüksuses tehtavad ehitustööd võivad moodustada kuni kümme protsenti toetatava tegevuse abikõlblikest kuludest, kui investeeringu tulemusena moodustub olemasolevast ja rajatavast töötlemisüksusest üks funktsionaalselt ja tehniliselt seotud töötlemisüksus, mis asub ühel või mitmel üksteisega külgneval kinnistul.
(4) Toetust antakse sellise investeeringu tegemiseks, mis vastab komisjoni määruse (EL) nr 651/2014 artikli 2 punktis 49 ja artiklis 14 sätestatud nõuetele.
(5) Toetust võib taotleda lõikes 1 nimetatud tegevuste elluviimiseks §-s 8 sätestatud suuruses ja määral.
(1) Toetatava tegevuse abikõlbliku kulu moodustavad investeeringuobjekti käibemaksuta maksumus ja investeeringuobjekti Euroopa Liidu ühise põllumajanduspoliitika rakendamise seaduse § 84 kohaseks tähistamiseks tehtavate kulude käibemaksuta maksumus.
(2) Paragrahvi 5 lõike 1 punktis 1 nimetatud seadme abikõlbliku kulu moodustab:
1) seadme ning selle paigaldamise, seadistamise või selle kasutamise väljaõppe maksumus tarnija poolt;
2) seadme kasutamiseks vajaliku tarkvara ja infotehnoloogilise seadme ning selle paigaldamise või seadistamise maksumus müüja poolt.
(3) Paragrahvi 5 lõike 1 punktis 2 nimetatud ehitise abikõlbliku kulu moodustab:
4) ehitise rekonstrueerimise maksumus § 5 lõikes 3 nimetatud ulatuses;
5) ehitise lammutamise maksumus, kui lammutamise eesmärk on ehitada lammutatud ehitise asukohale uus ehitis.
(4) Paragrahvi 5 lõike 1 punktis 2 nimetatud toetatava tegevuse puhul on abikõlblikud ka ehitusseadustiku alusel tehtava omanikujärelevalve, keskkonnamõju hindamise, detailplaneeringu ja ehitise põhiprojekti maksumus.
(5) Abikõlblik kulu peab olema mõistlik, selge ja üksikasjalikult kirjeldatud, majanduslikult otstarbekas ja toetuse eesmärgi saavutamiseks vajalik. Taotleja tagab kasutatava toetusraha otstarbeka ja säästliku kasutamise.
5) lepingu sõlmimise ja kindlustusega seotud kulud ning intressikulud;
6) liisingumakse, kui asja omandiõigus ei ole viie aasta möödudes arvates Põllumajanduse Registrite ja Informatsiooni Ameti (edaspidi PRIA) poolt taotluse rahuldamise otsuse tegemisest, kuid hiljemalt 31. detsembril 2023 üle läinud toetuse saajale;
9) rendi-, kütuse-, koolitus- või sidekulud;
10) veo- või sõidukulud, mis ei ole seotud seadme paigaldamise või seadistamisega;
11) sularahamakse, teenustasu pangatoimingu eest, tagatismakse ja finantsteenustega seotud muu kulu;
12) maa ja olemasoleva ehitise ostmise, üürimise või rentimise kulud;
13) õigusteenuse, raamatupidamisteenuse ja teostatavusuuringu kulud;
14) reklaamikulud;
15) notaritasu;
16) riigilõiv, trahv, finantskaristus ja kohtumenetluse korral menetluskulud;
17) ehitise juurde kuuluva teevalgustusrajatise ostmise ja paigaldamise kulutused, juurdepääsutee või parkla rajamise kulutused, veevarustus-, kanalisatsiooni- või reoveepuhastussüsteemi ehitamise kulud, kui nimetatud tegevus ei moodusta osa ehitusprojektis ettenähtud ehitustöödest;
1) väikeettevõtjale kuni 40 protsenti;
(3) Kui taotleja on saanud sama investeeringuobjekti kohta tagastatavat riigiabi või mis tahes muud riigiabi või vähese tähtsusega abi, ei tohi toetuse suurus koos eelnimetatutega kokku ületada lõikes 1 nimetatud maksimummäärasid, arvestades komisjoni määruse (EL) nr 651/2014 artiklis 8 ning Euroopa Parlamendi ja nõukogu määruse (EL) nr 1303/2013 artikli 65 lõikes 11 sätestatud nõudeid.
(4) Taotletava toetuse minimaalne suurus ühe taotluse kohta on kaks miljonit eurot.
(5) Toetuse maksimaalne suurus kogu arengukava programmiperioodi jooksul on 15 miljonit eurot ühe taotleja kohta.
(1) Toetuse saamiseks esitab taotleja selleks ettenähtud tähtajal PRIA-le elektrooniliselt avalduse ja selles esitatud andmeid tõendavad dokumendid ning vormikohase ehitustegevuse eelarve prognoosi, finantsprognooside tabeli ja äriplaani (edaspidi koos taotlus). Avaldus, finantsprognooside tabel ja ehitustegevuse eelarve prognoos peavad olema esitatud Microsoft Exceli tarkvaraga töödeldavas vormingus.
(2) PRIA koostab toetuse saamiseks esitatava avalduse vormi, ehitustegevuse eelarve prognoosi vormi, ehitustegevuse eelarve vormi ja finantsprognooside tabeli ning avaldab need PRIA veebilehel.
(4) Taotleja võib ettenähtud tähtajal esitada ühe taotluse, millega võib taotleda toetust rohkem kui ühe tegevuse ja investeeringuobjekti kohta, kui nendega luuakse üks töötlemisüksus, mis on funktsionaalselt ja tehniliselt seotud.
§ 10. Nõuded taotluse osaks olevatele avaldusele ja teistele dokumentidele
2) põhiosalejate ja § 4 lõikes 7 nimetatud ettevõtja ärinimi, äriregistri kood ja kontaktandmed;
3) kavandatava investeeringuobjekti eesmärk, sisu ja asukoht;
4) kavandatava investeeringuobjekti kogumaksumus ja abikõlblikud kulud;
5) teave alginvesteeringu nõude täitmise kohta;
6) teave, et taotleja ja põhiosalejad vastavad toetuse saamiseks esitatavatele nõuetele;
8) teave, kas taotleja vastab §-s 3 nimetatud väike-, keskmise suurusega või suurettevõtjale esitatud nõuetele;
9) paragrahvi 4 lõikes 8 nimetatud piimatootjate nimekiri ja nende turustatud lehmatoorpiima kogus või tulundusühistu puhul tema liikmete turustatud lehmatoorpiima kogus kokku;
10) tulundusühistu seaduse § 15 lõikes 1 nimetatud kehtiv liikmete nimekiri, kui taotlejaks on tulundusühistu;
11) veebilehe aadress, kui taotlejal on veebileht;
12) muud andmed, mida on vaja taotleja nõuetele vastavuse kontrollimiseks või seireks ja hindamiseks.
(2) Taotleja esitab ehitustegevuse eelarve prognoosi, mis sisaldab järgmisi andmeid:
1) üldandmed ehitise kohta;
2) andmed ehitise põhikonstruktsiooni materjalide kohta;
3) ehitise esialgne maksumus.
(3) Taotleja esitab äriplaani, mis on koostatud lisas 2 toodud äriplaani koostamise juhendi kohaselt.
(4) Taotleja esitab tolliseaduses sätestatud nõuetele vastava tollideklaratsiooni, millega tõendatakse § 4 lõikes 7 sätestatud tingimuste täitmist.
(5) Taotleja esitab lisas 1 esitatud hindamiskriteeriumi täitmise tõendamiseks asjakohased lepingud ja müügiarved.
(6) Kui toetust taotletakse § 5 lõike 1 punktis 1 nimetatud tegevuse kohta, esitab taotleja kavandatava investeeringuobjekti eeldatava maksumuse üksikasjaliku eelarve.
(7) Kui toetust taotletakse § 5 lõike 1 punktis 2 nimetatud tegevuse kohta, esitab taotleja kavandatava investeeringuobjekti kohta majandus- ja taristuministri 17. juuli 2015. a määruses nr 97 „Nõuded ehitusprojektile” nimetatud ehitise eskiisi.
(8) Lõikes 7 nimetatud eskiis peab olema kooskõlas lõikes 2 nimetatud eelarve prognoosiga ning sisaldama vähemalt järgmist:
1) andmed investeeringuobjekti asukoha kohta, sealhulgas asendiplaan, hoonete paiknemine, teedevõrk ja siseteed;
2) hoone plaanilahendus ja ristlõiked;
3) ruumide funktsionaalne jaotus;
4) hoone eksplikatsioon, sealhulgas pindala ja ruumala.
(9) Kui taotleja kuulub kontserni, esitab ta taotluse esitamise aastale vahetult eelnenud majandusaasta kinnitatud konsolideeritud aruande ärakirja.
§ 11. Nõuded taotluse osaks olevale finantsprognooside tabelile
(1) Taotleja esitab finantsprognooside tabeli, mida kasutatakse taotleja jätkusuutlikkuse hindamiseks ja mis sisaldab järgmisi andmeid:
1) algandmed taotleja kohta;
2) andmed taotleja toodetava toote kohta;
3) kassavoogude prognoos nelja majandusaasta kohta arvates kavandatava investeeringuobjekti valmimise aastast;
4) kasumiaruande prognoos nelja majandusaasta kohta arvates kavandatava investeeringuobjekti valmimise aastast;
5) bilansi prognoos nelja majandusaasta kohta arvates kavandatava investeeringuobjekti valmimise aastast;
6) suhtarvud, mille abil hinnatakse investeeringu tasuvust ja taotleja finantsvõimekust.
(2) Lõike 1 punktis 1 nimetatud algandmed on:
1) teave taotleja käibemaksukohustuslaseks olemise kohta;
2) krediidi müügi osakaal käibest;
3) hoonete amortisatsiooninorm;
4) seadmete amortisatsiooninorm;
5) immateriaalse põhivara amortisatsiooninorm;
6) andmed tööjõu kohta;
7) kasutatav lehmatoorpiima kogus;
8) kavandatava investeeringu kogumaksumus;
9) laenukapitali kulukuse määr;
10) omakapitali kulukuse määr.
(1) PRIA hindab taotlusi lisas 1 esitatud hindamiskriteeriumite alusel enne Euroopa Liidu ühise põllumajanduspoliitika rakendamise seaduse § 77 lõike 4 alusel taotleja, taotluse ja kavandatava tegevuse nõuetele vastavuse kontrollimist.
(2) Taotluste hindamiseks ja taotluste paremusjärjestuse koostamise kohta ettepaneku tegemiseks moodustab PRIA hindamiskomisjoni.
(3) PRIA koostab hindamistulemuste alusel taotluste paremusjärjestuse, milles loetakse paremaks suurema maksimumhinnete summa saanud taotlus.
(4) Võrdsete hindepunktide summadega taotluste puhul eelistatakse taotlust, milles taotletav toetuse summa on suurem. Kui ka taotletavad toetuse summad on võrdsed, eelistatakse taotlejat, kelle prognoositav kasutatav lehmatoorpiima kogus on suurem.
§ 14. Taotleja nõuetele vastavuse kontroll
(2) Nõuetele vastavust kontrollitakse üksnes selle taotleja puhul, kelle taotlus kuuluks rahuldamisele hindamistulemuste alusel koostatud taotluste paremusjärjestuse kohaselt.
(2) Kui kõigi nõuetele vastavate taotluste rahastamise summa ületab toetuseks ettenähtud vahendeid, rahuldatakse taotluste hindamise tulemusel koostatud taotluste paremusjärjestuse alusel toetuseks ettenähtud vahendite piires nõuetele vastavad parimad taotlused, mis on saanud vähemalt minimaalse hindepunktide summa, Euroopa Liidu ühise põllumajanduspoliitika rakendamise seaduse § 79 lõike 1 punkti 2 alusel.
(3) Kui hindamistulemuste alusel välja valitud ja paremusjärjestusse seatud nõuetele vastavat taotlust ei ole võimalik täies ulatuses rahuldada, sest taotletava toetuse suurus ületab toetuseks ettenähtud vahendeid, rahuldatakse vastavalt Euroopa Liidu ühise põllumajanduspoliitika rakendamise seaduse § 79 lõikele 7 taotlus osaliselt, kui taotleja kinnitab, et on vähendatud toetuse suurusega nõus ning et saavutatakse toetatava tegevuse eesmärk.
(4) Minimaalne hindepunktide summa taotluse rahuldamiseks on vähemalt 20 protsenti hindamiskriteeriumite maksimumhinnete summast.
(5) Taotlus vastab nõuetele, kui taotleja, taotlus ja toetatav tegevus vastavad Euroopa Liidu õigusaktides, Euroopa Liidu ühise põllumajanduspoliitika rakendamise seaduses, arengukavas ja määruses sätestatud nõuetele.
(6) Selle paragrahvi kohaselt rahuldatakse nõuetele vastavad taotlused tingimusel, et toetuse saaja esitab §-s 16 sätestatud tingimustel ja korras 18 kuu jooksul arvates taotluse rahuldamise otsuse tegemisest toetatava tegevuse kohta lisaandmed ja -dokumendid.
(7) Kui taotleja või taotluse nõuetele vastavuse kontrollimise käigus tehakse kindlaks, et taotleja, taotlus või toetatav tegevus ei vasta toetuse saamiseks esitatud nõuetele, teeb PRIA Euroopa Liidu ühise põllumajanduspoliitika rakendamise seaduse § 79 lõike 4 alusel taotluse rahuldamata jätmise otsuse.
(8) Nende taotlejate puhul, kelle taotlus jäetakse rahuldamata Euroopa Liidu ühise põllumajanduspoliitika rakendamise seaduse § 79 lõike 4 punkti 2 alusel, teeb PRIA taotluse rahuldamata jätmise otsuse tingimusega, et §-s 19 nimetatud asjaolude esinemisel võib taotleja jätkata toetuse taotlemist ning taotluse rahuldamata jätmise otsus tunnistatakse kehtetuks.
(9) Kui taotluse täies ulatuses rahuldamine ei ole põhjendatud taotluses sisalduvate mitteabikõlblike kulude tõttu, võib PRIA teha taotluse osalise rahuldamise otsuse, vähendades toetuse summat Euroopa Liidu ühise põllumajanduspoliitika rakendamise seaduse § 79 lõike 6 alusel mitteabikõlblike kulude võrra.
(10) PRIA teeb taotluse osalise või täieliku rahuldamise otsuse või taotluse rahuldamata jätmise otsuse 90 tööpäeva jooksul arvates taotluse esitamise tähtpäevast.
§ 16. Toetatava tegevuse kohta lisadokumentide esitamine
(1) Toetuse saaja esitab hiljemalt 18 kuu jooksul arvates taotluse rahuldamise otsuse tegemisest §-s 17 nimetatud pakkumuskutse, hinnapakkumused, andmed valitud parima hinnapakkumuse kohta, valitud parima hinnapakkumuse objektiivse põhjenduse lähtuvalt pakkumuskutses sätestatud nõuetest ning teabe pakkumuskutse avaldamise kohta.
(2) Kui toetatavaks tegevuseks on § 5 lõike 1 punktis 1 nimetatud seadme ostmine, peab ehitusregistris olema ehitusluba, kui see on nõutud ehitusseadustiku kohaselt.
(3) Kui toetatavaks tegevuseks on § 5 lõike 1 punktis 2 nimetatud ehitise ehitamine, esitab toetuse saaja koos lõikes 1 nimetatud dokumentidega järgmised dokumendid:
1) ehitustegevuse eelarve ja ehitustegevuse hinnapakkumus Microsoft Exceli tarkvaraga töödeldavas vormingus;
2) ehitusluba, kui see ei ole kättesaadav ehitisregistrist;
3) majandus- ja taristuministri 17. juuli 2015. a määrusele nr 97 „Nõuded ehitusprojektile” vastav ehitise põhiprojekt, mis ei erine oluliselt § 10 lõikes 7 nimetatud eskiisist;
4) ärakiri dokumendist, mis tõendab, et ehitisealune maa on toetuse saaja omandis või on toetuse saaja kasuks seatud hoonestusõigus vähemalt kümneks aastaks arvates PRIA poolt viimase toetusosa väljamaksmisest, kui see teave ei ole kättesaadav kinnistusraamatust.
(4) Toetuse saaja teavitab PRIA-t viivitamata Euroopa Liidu ühise põllumajanduspoliitika rakendamise seaduse § 76 lõike 3 punktis 2 nimetatud asjaolust või toetuse taotlemisest loobumisest.
§ 17. Nõuded investeeringuobjekti hinnapakkumuse kohta
(1) Toetuse saaja koostab võrreldavate hinnapakkumuste saamiseks pakkumuste esitamise ettepaneku, mis sisaldab investeeringuobjekti tehnilist kirjeldust, pakkujale esitatavaid kvalifitseerimistingimusi ja pakkumuse hindamiskriteeriumeid (edaspidi pakkumuskutse). Pakkumuse hindamiskriteeriumeid ei koostata juhul, kui majanduslikult kõige soodsam pakkumus leitakse üksnes hinna alusel.
(2) Toetuse saaja avaldab pakkumuskutse elektroonilises hankekeskkonna portaalis. Tähtaeg hinnapakkumuste saamiseks on vähemalt 30 kalendripäeva arvates pakkumuskutse avaldamisest.
(3) Toetuse saaja teavitab oma veebilehel ja vähemalt ühes üleriigilise levikuga ajalehes lõikes 2 nimetatud pakkumuskutse avaldamisest.
(4) Hinnapakkumus peab sisaldama toetuse saaja ja hinnapakkuja nime, hinnapakkuja kontaktandmeid, hinnapakkumuse väljastamise kuupäeva, hinnapakkumuse vastavust pakkumuskutses esitatud spetsifikatsioonile ning kavandatava investeeringuobjekti või tegevuse käibemaksuta ja käibemaksuga maksumust.
(5) Väljavalitud hinnapakkumus ei tohi olla põhjendamatult kõrge võrreldes tavaliselt sarnase tegevuse ja investeeringuobjekti eest tasutava hinnaga. Toetuse saaja põhjendab väljavalitud investeeringuobjekti hinnapakkumust.
(7) Toetuse saaja ja hinnapakkuja ning nende osanik, aktsionär, liige või juhtorgani liige ei tohi omada osalust üksteise äriühingus ega kuuluda üksteise juhatusse või nõukokku.
(8) Hinnapakkuja ega tema osanik, aktsionär või juhtorgani liige ei tohi omada osalust teise hinnapakkuja äriühingus ega kuuluda teise hinnapakkuja juhatusse või nõukokku.
§ 18. Toetatava tegevuse kohta esitatud lisadokumentide kontrollimine
(1) PRIA kontrollib §-s 16 nimetatud dokumentide nõuetele vastavust ja nendes esitatud andmete õigsust ning toetatava tegevuse vastavust Euroopa Liidu õigusaktides, Euroopa Liidu ühise põllumajanduspoliitika rakendamise seaduses, arengukavas ja määruses sätestatud nõuetele.
(2) PRIA teavitab 60 tööpäeva jooksul arvates §-s 16 nimetatud dokumentide saamisest toetuse saajat esitatud dokumentide ja toetatava tegevuse nõuetele vastavusest.
(3) Kui kontrolli tulemusena tehakse kindlaks, et esitatud lisadokumendid või toetatav tegevus ei vasta nõuetele, tunnistab PRIA Euroopa Liidu ühise põllumajanduspoliitika rakendamise seaduse § 80 lõike 2 alusel taotluse rahuldamise otsuse kehtetuks.
§ 19. Uue taotleja kaasamine menetlusse
(1) Kui toetuse saaja loobub tegevuse elluviimisest või tema taotluse rahuldamise otsus tunnistatakse kehtetuks, teeb PRIA paremusjärjestuse alusel järgmisele taotlejale, kelle taotlus kuuluks toetuseks ettenähtud vahendite piires rahuldamisele, ettepaneku toetuse taotlemise jätkamiseks.
(2) Taotleja teatab PRIA-le 20 tööpäeva jooksul arvates lõikes 1 nimetatud ettepaneku saamisest, kas ta jätkab toetuse taotlemist. Taotleja võib jätkata toetuse taotlemist, kui tema taotluses esitatud andmed taotleja suuruse ja toetatava tegevuse kohta ei ole muutunud ning ta vastab taotlejale esitatud nõuetele.
(3) Kui taotleja jätkab toetuse taotlemist, kontrollib PRIA § 14 kohaselt taotleja, taotluse ja toetatava tegevuse nõuetele vastavust.
(4) Kui taotleja, taotlus ja toetatav tegevus vastavad nõuetele, tunnistab PRIA taotluse rahuldamata jätmise otsuse kehtetuks ja teeb § 15 lõike 2 või 3 alusel taotluse rahuldamise otsuse. Sellisel juhul jätkub menetlus §-s 16 sätestatu kohaselt.
(5) Selles paragrahvis sätestatud menetlust ei alustata, kui taotluse esitamise tähtpäevast on möödunud üle kahe aasta.
(1) Toetuse saaja viib tegevuse ellu ja esitab selle tegemist tõendavad dokumendid kuni 20 osas ühe taotluse kohta viie aasta jooksul arvates PRIA poolt taotluse rahuldamise otsuse tegemisest, ent mitte hiljem kui 30. juuni 2023.
(2) Hiljemalt kolmanda aasta lõpuks arvates PRIA poolt taotluse rahuldamise otsuse tegemisest peab kavandatavast investeeringust olema tehtud osa, mille maksumus moodustab vähemalt 50 protsenti kogu investeeringu abikõlblikust maksumusest.
(3) Kui investeeringuobjekt ostetakse liisingulepingu alusel, viib toetuse saaja tegevuse ellu ja esitab selle tegemist tõendavad dokumendid kalendriaastas kuni neljas osas ühe taotluse kohta viie aasta jooksul arvates PRIA poolt taotluse rahuldamise otsuse tegemisest, ent hiljemalt 30. juuni 2023.
(4) Toetuse saaja on kohustatud:
1) võtma toetuse abil soetatud või ehitatud investeeringuobjekti sihtotstarbeliselt kasutusse viie aasta jooksul arvates taotluse rahuldamise otsuse tegemisest ning tagama tegevuse kestuse Euroopa Parlamendi ja nõukogu määruse (EL) nr 1303/2013 artiklis 71 sätestatud tingimustel, sealhulgas investeeringuobjekti säilitama ja sihtotstarbeliselt kasutama vähemalt kümme aastat arvates PRIA poolt viimase toetusosa väljamaksmisest;
2) võimaldama teostada toetuse sihipärase ja tähtaegse kasutamise üle järelevalvet ja teha muid toetuse saamisega seotud kontrolle ning osutama selleks igakülgset abi, sealhulgas võimaldama viibida toetuse saaja kinnisasjal, ehitises ja ruumis ning läbi vaadata dokumente ja toetuse abil soetatud vara kohapeal;
3) esitama järelevalve teostamiseks või muu kontrolli tegemiseks vajalikud andmed ja dokumendid määratud tähtaja jooksul;
5) esitama toetuse kasutamisega seotud seireks vajalikku teavet;
6) säilitama toetusega seotud dokumente vähemalt kümme aastat arvates PRIA poolt viimase toetusosa väljamaksmisest.
(5) Kui investeeringuobjektiks on § 5 lõike 1 punktis 2 nimetatud ehitis, peab toetuse saaja tagama, et täidetud on järgmised nõuded:
1) hiljemalt viimaste investeeringu tegemist tõendavate dokumentide esitamise ajal on ehitise kohta ehitusregistrist kättesaadav kasutusluba või kasutusteatis, kui see on nõutav ehitusseadustiku kohaselt;
2) ehitis ja sellealune maa on taotleja omandis või on taotleja kasuks seatud hoonestusõigus vähemalt kümneks aastaks arvates PRIA poolt viimase toetusosa väljamaksmisest.
(6) Kui investeeringuobjektiks on § 5 lõike 1 punktis 1 nimetatud seade, mis paigaldatakse ehitisse või mida kasutatakse ehitises, peab ehitis olema taotleja omandis.
(7) Toetuse saaja peab vastama § 3 lõigetes 2 ja 3 ning § 4 lõigetes 2 ja 6 sätestatud nõuetele.
(8) Paragrahvi 4 lõikes 8 nimetatud piimatootjad turustavad vähemalt kümme aastat arvates PRIA poolt viimase toetusosa väljamaksmisest lehmatoorpiima igal aastal kas koos või eraldi kokku vähemalt samas koguses kui taotluse esitamise kuule eelnenud 12 kuu jooksul.
4) ehitustegevuse kulude andmed iga ehitise kohta, kui investeeringuobjektiks on ehitis.
4) andmed investeeringuobjekti kogumaksumuse muutumise kohta.
(3) Liisingulepingu alusel ostetud investeeringuobjekti puhul toetuse väljamaksmiseks esitab toetuse saaja PRIA-le maksetaotluse koos järgmiste dokumentidega:
1) maksetaotluse esmakordse esitamise korral ning liisingulepingu või maksegraafiku muutmise korral liisinguandja ja toetuse saaja vahel sõlmitud liisingulepingu ärakiri, maksegraafiku ärakiri, liisingueseme üleandmise akti ärakiri ning selle isiku väljastatud arve-saatelehe või arve ärakiri, kellelt liisinguandja ostis liisingueseme;
3) punktis 2 nimetatud arve-saatelehe või arve ärakirjal märgitud rahalise kohustuse tasumist tõendava arvelduskonto väljavõte või maksekorralduse ärakiri või väljatrükk.
(5) Lõike 1 punktis 1 ning lõike 3 punktides 1 ja 2 nimetatud arve-saatelehe või arve ärakirjal nimetatud üleandmist-vastuvõtmist tõendava dokumendi ärakirjal näidatud tehingu sisu peab vastama arve väljastanud isiku hinnapakkumusele.
(6) PRIA koostab lõikes 1 nimetatud maksetaotluse vormi ja ehitustegevuse kulu andmete esitamise vormi ning avaldab need oma veebilehel.
§ 22. Toetuse maksmine ja toetuse maksmisest keeldumine
(1) Toetus makstakse välja üksnes abikõlblike kulude hüvitamiseks juhul, kui toetuse saaja on tegevuse nõuetekohaselt ellu viinud.
(2) PRIA teeb toetuse saaja esitatud maksetaotluse alusel toetuse maksmise otsuse sellise aja jooksul, et toetusraha oleks võimalik kanda toetuse saaja arvelduskontole kolme kuu jooksul arvates §-s 21 nimetatud nõuetekohaste dokumentide saamisest.
Määruse alusel esitatud dokumente taotlejale ei tagastata. Nimetatud dokumente säilitab PRIA kuni 31. detsembrini 2032.
Lisa 1 Taotluse hindamise kriteeriumid
Lisa 2 Äriplaani koostamise juhend